CELEX: 62011TN0405
Language: et
Date: 2011-07-29 00:00:00
Title: Kohtuasi T-405/11: 29. juulil 2011 esitatud hagi — Axa Mediterranean versus komisjon

24.9.2011   
            
            
               ET
            
            
               Euroopa Liidu Teataja
            
            
               C 282/40
            
         29. juulil 2011 esitatud hagi — Axa Mediterranean versus komisjon
   (Kohtuasi T-405/11)
   2011/C 282/75
   Kohtumenetluse keel: hispaania
   
      Pooled
   
   
      Hageja: Axa Mediterranean Holding, SA (Palma de Mallorca, Hispaania) (esindajad: advokaadid J. Buendía Sierra, E. Abad Valdenebro, R. Calvo Salinero ja M. Muñoz de Juan)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               võtta vastu ja rahuldada tõendite taotlus;
            
         
               —
            
            
               võtta vastu ja rahuldada hagis esitatud tühistamisväited;
            
         
               —
            
            
               tühistada vaidlustatud otsuse artikli 1 lõige 1 osas, milles see sätestab, et Texto Refundido de la Ley del Impuesto sobre Sociedadesi („TRLIS”) (ettevõtte tulumaksu seaduse konsolideeritud versioon) artikli 12 lõige 5 sisaldab riigiabi tunnuseid;
            
         
               —
            
            
               teise võimalusena tühistada vaidlustatud otsuse artikli 1 lõige 1 osas, milles see sätestab, et TRLISe artikli 12 lõige 5 sisaldab riigiabi tunnuseid, kui seda kohaldatakse kontrollosaluse omandamise suhtes;
            
         
               —
            
            
               kolmanda võimalusena tühistada vaidlustatud otsuse artikkel 4 osas, milles see muudab tagastamisnõude kohaldatavaks tehingute suhtes, mis tehti enne käesoleva hagi esemeks oleva lõpliku otsuse avaldamist Euroopa Liidu Teatajas;
            
         
               —
            
            
               neljanda võimalusena tühistada vaidlustatud otsuse artikli 1 lõige 1 ja viimase võimalusena artikkel 4 osas, milles need puudutavad tehinguid Mehhikos ja Türgis, ning
            
         
               —
            
            
               mõista käesoleva menetlusega seotud kulud välja komisjonilt.
            
         
      Väited ja peamised argumendid
   
   Käesolev hagi on esitatud komisjoni 12. jaanuari 2011. aasta otsuse peale K(2010) 9566 firmaväärtuse amortiseerimise kohta välismaises äriühingus osaluse omandamisel.
   Väited ja peamised argumendid on samad, mis esitati kohtuasjas C-399/11: Banco de Santander ja Santusa Holding vs. komisjon.